Beñat+Ventureira+(Nire+Kirol+bizitza+antolatzen)

=NIRE KIROL BIZITZA=

=
Soinketako saioak amaitu dira eta urte askoz ikastolan kirola egiteko ohitura amaitu dugu, hau da, hemendik aurrera ez dugu derrigorrez kirola egin beharrik. Nire kasuan, kirola egiten jarraituko dut ikastolatik kanpo, nik futbola praktikatzen baitut. Hala ere, futbola utziko dudan momentua ere iritsiko da, beraz, ezinbestekoa da kirola praktikatzea sasoia mantentzeko. Kirola praktikatzeko, antolaketa bat eramatea ezinbestekoa da. Gainera, helburu bat jartzea komeni da, horrela seriotasun handiz eta beste gogo batekin praktikatuko dugu. Helburu hori bakoitzak bere sasoi fisiko eta bere aukeren araberakoa jarriko du, eta bakoitzak nahi duen eperako jar dezake helburu hori.=====

__//**HELBURUA**//__
Aurten ere, azken hiru urteotan bezala, San Silbestre lasterketan parte hartzeko asmoa dut; beraz, helburua lasterketa hontarako jarriko dut. Lasterketa herrikoia da, hau da, jende askok hartzen du parte eta abenduaren 31an izaten da. 6,5 kmtako lasterketa da eta lehengo urtean 26:12ko denbora egin nuen. Aurtengo lasterketarako jarriko dudan helburua 25:30tik jestea izango da, azkeneko cooper testan 3100 metro egin nituela ikusita eta entrenamendu egokia eginda, helburu hori lortzeko gai izango naizela uste dut. Cooperreko erritmoan joan beharko dut, baina denbora tarte bikoitzan. Horretarako entrenamendua behar dut erritmoa hartzeko eta helburu hau lortu ahal izateko.

__//**ENTRENAMENTUA**//__
Lehen aipatu dudan bezala, helburu hori lortzeko ezinbestekoa da entrenamentu zehatz bat jarraitzea, entrenamentu guztiak helburu hori lortzeko egingo dira. Hona hemen aste beteko entrenamentua:


 * ASTELEHENA**

Astelehena, asteko lehen eguna denez, ez dut oso entrenamentu gogorra egingo. Errodaje entrenamentu bat egingo dut, 45-50 minutuz erritmo ez oso azkar batean. Entrenamentu honekin iraupena landuko dugu, pixkanaka geroz eta denbora gehiago egoten bagara korrika, denbora gehiago iraungo dugu erritmo berean. Entrenamentu hontako erritmoa 5:00ekoa izango da gutxi gora behera, eta aproposa izango litzateke pistan egin beharrean beste herri batera joatea korrika egitea, entretenigarriagoa izan dadin. Horrela, astelehenean ez naiz gehiegi nekatuko datozen entrenamentu gogorretarako. Entrenamentua amaitutakoan, luzaketa batzuk egingo ditut lesioak sahies ditzadan.


 * ASTEARTEA**

Egun hau, atsedena hartzeko hartuko dut. Aste erdialdean izaten da entrenamenturik gogorrena, beraz, indarrekin egoteko asteazkenean, atsedena hartuko dut.


 * ASTEAZKENA**

Asteartean deskantsatu eta gero, entrenamentu gogorra egingo dut. Gehien landu nahi dudana iraupena denez, serie luzeak egingo ditut. Hasieran, 20 minutuz erritmo motel batean korri egingo dut bai pistan edo bai kaletik.

Ondoren, kasu honetan pistan izan beharko du, serieak egingo ditut. Serieak, 3000 metrokoak izango dira, eta 4 minutu inguruko erritmoan egingo ditut. Lau serie izango dira erritmo honetara, horrela san silbestrerako nahi dudan erritmoan 12 km egingo ditut guztira. Serie batetik bestera 2 minutu utziko ditut eta azken bi serietan oso nekatuta baldin banago, 2 minutu eta 30 segundu utziko ditut.

Serieak amaitutakoan, 10 minutuz soltatzeko korri egingo dut erritmo oso motelean eta luzaketa batzuk egingo ditut.


 * OSTEGUNA**

Ostegunean, asteazkeneko jipoiaren ondoren, deskantsatu egingo dut. Deskantsatzeak ez du esan nahi beste ezer egin ez dezakeenik, beste ekintzen bat praktikatu daiteke egun honetan, hori bai, neka-neka eginda amaitu gabe. Gimnasiora joatea ariketa batzuk egitera ez litzateke gaizki egongo.


 * OSTIRALA**

Ostiralean, betiko rutina aldatzearren, Oiangura joango naiz korrika. Horrela, aldapa asko igo eta jetsiko ditut, San Silbestreko lasterketan bezala, beraz ondo etorriko zait, gainera, entrenatzeko ere oso ondo etorriko zait. Erritmoa askoz motelagoa izango da aldapa gora aldapa behera baino, beraz, bi zatitan banatuko dut ostiraleko entrenamentua. Lehenik Oiangura igo eta bertan deskantsu pixka bat egin daiteke, eta eguraldi hona egiten badu eguzki pixkat hartu ere. Ondoren, jetsiera egingo dut eta pistara joango naiz. Jetsiera nahiko azkarra izango da eta ondoren pistan korri pixka bat egingo dut 10 bat minutuz soltatzeko.


 * LARUNBATA**

Larunbatean, asteko "testa" egingo dut. San Silbestre antzeko bat egingo dut pistan, hau da, 6,5 km egingo ditut pistan. Denboraren arabera ikusiko dut entrenamentuak bere fruituak eman dituen ala ez, eta astero denbora hori pixka bat hobetzen joan beharko da. Hori bai, test hau egin baino lehenago, beroketa on bat egingo dut, 20-30 minutu ingurukoa, lasterketa bat balitz bezela. Test honek 25 minutu iraungo ditu gutxi gora behera, eta hau amaitutakoan, 10 minutuz soltatuko dut. Astero test hau egitea ez da beharrezkoa, bi edo hiru asteen behin egitea nahikoa da, besteetan entrenamentu normal bat egingo dut.


 * IGANDEA**

Astea ondo amaitzeko, zer hobe deskantsatzea baino? Ba igandean, deskantsatu egingo dut astea amaitutzat emanda eta hurrengo asterako entrenamentuentzat prest egoteko.

Hau izan da aste bateko entrenamentua, eta astero entrenamentu hauek eginez gero, San Silbestrean 25:30tik jetsiko dut ziurrenik, beraz horrela entrenatzen jarraituko dut nire helburua lortu arte. Eta helburu hori lortzean, beste helburu bat jarriko dut hurrengo urterako.

Oharra: Helburua ez badut lortzen ere, benetako helburua beteko dut, hau da, sasoiean egotea. Hori da nire benetako helburua hemendik aurrera.